लाइटें सही हैं, चलाने में ट्रैफिक पुलिस की रूचि नहीं: यूआईटी
बार-बार खराब हो जाती हैं, हम कैसे शुरू करें : ट्रैफिक पुलिस
सरकारके पैसे की बर्बादी और लड़ाई को अगर देखना है तो ट्रैफिक लाइट प्वाइंट बेहतरीन नमूना है यूआईटी द्वारा करीब साल भर पहले 12 लाख की लागत से लगाई गई ट्रेफिक लाइट अभी तक यातायात पुलिस को सुपुर्द नहीं हो पाई है।
यूआईटी के अधिकारी कहते हैं कि सुपुर्दगी के लिए तीन पत्र टीआई को लिखे जा चुके हैं, वहीं टीआई का कहना है कि लाइटें खराब हैं। इसलिए जब तक मरम्मत की फुलप्रूफ व्यवस्था नहीं होती तब तक हम हैंडओवर कैसे कर सकते हैं। इस लड़ाई में नुकसान शहर का हो रहा है। क्योंकि इस विवाद के बीच ट्रैफिक लाइटें जुलाई से बंद पड़ी है। हाल ये है कि अब ट्रैफिक लाइट लगाने वाली कंपनी ने ही अधिकारियों के फोन उठाने बंद कर दिए हैं। तीन नोटिस दिए जाने के बाद भी कंपनी की कोई प्रतिक्रिया नहीं है। इधर, यूआईटी और टीआई ने अन्य स्तर से भी लाइटों को सही कराने की जहमत नहीं उठाई है।
वैसे भीट ट्रैफिक लाइटों को लेकर नगर विकास न्यास एवं यातायात पुलिस ज्यादा गंभीर नहीं है। मसलन, लाइटों के अनुसार ट्रैफिक को निकालने के लिए स्लिप लाइन नहीं बनाई गई। दुकानों के आसपास से अस्थाई अतिक्रमण नहीं हटाए गए। इसलिए आशंका जताई जा रही है कि इन लाइटों का भी वही हश्र हो, जो वर्ष 2003 में लगी ट्रैफिक लाइटों का हुआ था। उस समय भी कुछ दिन चलने के बाद लाइटें शोपीस बन कर रह गई थीं।
स्लिप लाइन नहीं बनाई
नगरविकास न्यास एवं यातायात पुलिस ने ट्रैफिकलाइटोंको लेकर कभी भी गंभीरता नहीं दिखाई है। मसलन, बिजली घर चौराहा पर स्लिप लाइन बनाई जानी थी, जिसकी घोषणा तो कई बार हुई, लेकिन निर्माण नहीं किया गया। इसी प्रकार यहां साइडों से अस्थाई अतिक्रमण एवं बिजली के बाक्स नहीं हटाए गए। इस कारण रेेड लाइट होने पर जाम लग जाता है। दूसरी ओर से आने वाले वाहनों को निकलने के लिए रास्ता ही नहीं बचता। कुम्हेर गेट चौराहा पर डग्गेमार वाहनों का जमघट रहता है, जिन्हें सख्ती से हटाया नहीं जाता। फलस्वरूप ट्रैफिकलाइटेंबेमाने हो रही हैं।
एक कारण यह भी
जानकारोंका कहना है कि ट्रैफिकलाइटोंको चालू रखने में यातायात पुलिस को ज्यादा दिलचस्पी नहीं है, क्योंकि ट्रेफिक लाइट चालू रहेंगी तो 8 से 12 आदमी का स्टाफ दोनों चौराहों पर लगाना पड़ेगा। साथ ही दिन भर ट्रैफिकभीसंभालना पड़ता है। लाइटें खराब हैं तो यातायात पुलिस कर्मी आसपास के इलाकों में चालान काटने में मगन रहते हैं। इसमें विभाग का भी फायदा है और उनका भी। इसके अलावा इन लाइटों को आसपास के दुकानदार भी नहीं चलने देना चाहते, क्योंकि ट्रैफिकलाइटचलने पर बार-बार वाहन रुकते हैं। जिससे उनकी ग्राहकी प्रभावित होती है। अस्थाई अतिक्रमण हटाने पड़ते हैं। इसलिए ट्रैफिकलाइटबार-बार खराब हो जाती है। कंपनी वाले कह भी चुके हैं कि लाइटों में खराबी नहीं है, बल्कि उनके तार डिस्टर्ब होते हैं।
छह माह में जली 90 दिन
शहरकी यातायात व्यवस्था को सुचारू बनाने के लिए वर्ष 2011-12 में जिला समिति की बैठक में प्रमुख चौराहों पर ट्रैफिकलाइटलगाने का प्रस्ताव लिया गया था। जिसकी अनुमानित लागत करीब 17 लाख रुपए आंकी गई, किंतु टेंडर 12 लाख रुपए में हुआ। बिजली घर चौराहा और कुम्हेर गेट चौराहा पर फरवरी 2016 में लाइट लग गई। लाइटें बमुश्किल 15 दिन चली होंगी कि खराब हो गई। कंपनी के तकनीकी कर्मचारी 7 दिन बाद आए और लाइटों को सही किया। इस तरह तीन चार बार लाइटें खराब हो चुकी हैं। करीब छह माह के दौरान बमुश्किल 90 दिन ही लाइटें जल पाई हैं। और अब जुलाई से स्थाई रूप से बंद पड़ी हैं। यूआईटी ने कंपनी को लाइट सही करने के लिए तीन नोटिस दे दिए हैं, किंतु कंपनी ने कोई जवाब नहीं दिया है।
भरतपुर. कुम्हेर गेट चौराहा पर बंद पड़ी यातायात लाइट। यही हाल बिजली घर चौराहा की लाइटों का है।
वर्ष 2003 में 7 लाख की लाइटें कबाड़ हो गई
यहपहला वाकया नहीं है। इससे पहले वर्ष 2003 में भी यूआईटी ने इन्हीं स्थानों पर करीब 7 लाख रुपए की लागत से ट्रैफिकलाइटेंलगवाई थीं, किंतु उनका भी वही हश्र हुआ, जो इन लाइटों का हो रहा है। कुछ दिन जलने के बाद शोपीस बनी रहीं और वर्ष 2011 में सरकुलर रोड के निर्माण के समय इन्हें यूआईटी के कबाड़ में डाल दिया गया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva